CELEX: 62016CB0222
Language: hu
Date: 2016-11-15 00:00:00
Title: C-222/16. sz. ügy: A Bíróság (kilencedik tanács) 2016. november 15-i végzése (Administrativen sad – Varna [Bulgária] előzetes döntéshozatal iránti kérelme) – „MIP-TS” OOD kontra Nachalnik na Mitnitsa Varna (Előzetes döntéshozatal — Kereskedelempolitika — 1225/2009/EK rendelet — 13. cikk — Kijátszás — 791/2011/EU végrehajtási rendelet — A Kínai Népköztársaságból származó üvegrostból készült hálószövetek — Dömpingellenes vám — 437/2012/EU és 21/2013/EU végrehajtási rendelet — Thaiföldi feladás — A dömpingellenes vám kiterjesztése — Időbeli hatály — Közösségi Vámkódex — Behozatali vámok utólagos beszedése)

27.2.2017   
            
            
               HU
            
            
               Az Európai Unió Hivatalos Lapja
            
            
               C 63/11
            
         A Bíróság (kilencedik tanács) 2016. november 15-i végzése (Administrativen sad – Varna [Bulgária] előzetes döntéshozatal iránti kérelme) – „MIP-TS” OOD kontra Nachalnik na Mitnitsa Varna
   (C-222/16. sz. ügy) (1)
   
   ((Előzetes döntéshozatal - Kereskedelempolitika - 1225/2009/EK rendelet - 13. cikk - Kijátszás - 791/2011/EU végrehajtási rendelet - A Kínai Népköztársaságból származó üvegrostból készült hálószövetek - Dömpingellenes vám - 437/2012/EU és 21/2013/EU végrehajtási rendelet - Thaiföldi feladás - A dömpingellenes vám kiterjesztése - Időbeli hatály - Közösségi Vámkódex - Behozatali vámok utólagos beszedése))
   (2017/C 063/16)
   Az eljárás nyelve: bolgár
   
      A kérdést előterjesztő bíróság
   
   Administrativen sad – Varna
   
      Az alapeljárás felei
   
   
      Felperes:„MIP-TS” OOD
   
      Alperes: Nachalnik na Mitnitsa Varna
   
      Rendelkező rész
   
   A Kínai Népköztársaságból származó egyes üvegrostból készült hálószövetek behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2011. augusztus 3-i 791/2011/EU tanácsi végrehajtási rendelet 1. cikkének (1) bekezdését úgy kell értelmezni, hogy az e rendelkezésben bevezetett végleges dömpingellenes vám alkalmazandó az említett rendelkezés szerinti üvegrostból készült, Thaiföldről származóként bejelentett hálószöveteknek a 791/2011 végrehajtási rendelettel bevezetett dömpingellenes intézkedéseknek lehetséges kijátszására vonatkozó vizsgálat megindításáról, valamint e behozatalok – csakúgy mint az alapügyben szóban forgó behozatal – nyilvántartásba-vételi kötelezettségének előírásáról szóló, 2012. május 23-i 437/2012/EU rendelet hatályba lépése előtt történő behozatalára, amennyiben megállapításra kerül, hogy ezen üvegrostból készült hálószövetek valójában a Kínai Népköztársaságból származnak.
   
      (1)  HL C 243., 2016.7.4.